Sierra d'Altomira

La sierra d'Altomira u de San Cristóbal ye una aliniación montanyosa de 47 km y de dirección Norte-Sud que fa part de la branca castellana Julio Muñoz Jiménez, Concepción Sanz Herráiz: Guía Física de España. 5 Las Montañas. Alianza Editorial, 1995, pp 144-145. de lo Sistema Iberico. Ye una de las sierras mes occidentals d'este sistema montanyoso y se situa en contacto con las cuencas sedimentarias de la Meseta Sud, en lo sud de la comarca de L'Alcarria, entre las provincias de Guadalachara y Cuenca dende Sacedón dica Alcázar del Rey.

Se subdivide en unas cuantas serretas despartidas por los barrancos d'uns cuantos ríos: a lo norte, la sierra d'Anguix, a l'ueste de lo Tacho, la sierra de Enmedio, entre lo Tajo y lo Guadiela, y la sierra de Santa Cruz, a l'este de lo Guadiela y de lo Jabalera; en lo centro, de norte a sud, la sierra de San Cristóbal y la sierra de Degollados, y a lo sud, la dita propiament sierra d'Altomira.

 Orografía 
Los suyos cerros tienen poca altaria, lo mes altero plega dica 1.183 msnm, manimenos son prominents con respecto a la suya altaria, bels 500 m. Destacan, por orden decreixent d'altaria l'Altomira (1.183 msnm), L'Atalaya (1.173), lo Mirador de Cuenca (1.194), lo cerro San Cristóbal (1.066), la penya d'el Reloj (1.063), la penya Abanto (1.011) y lo cerro de Majonda (909).

 Hidrografía 
En los suyos baixants se troba lo entibo de Bolarque, a on que lo Guadiela caye en Tacho y los dos ríos han formau una gran froz. a la vegada lo río Jabalera tamién ha feito una gran foz dende lo suyo curso meyo dica la suya boquera en lo Guadiela despartindo las dos mitatz de la sierra.

En los suyos baixants bi ha unas cuantas poblacions, destacando-ne Sacedón, Albalate de Zorita, Almonacid de Zorita y Illana, en Guadalachara, y Buendía, Garcinarro, Jabalera y Vellisca, en Cuenca. Tamién, en la versant occidental adintro de lo termin municipal d'Albalate de Zorita, se troba la urbanización Nueva Sierra de Altomira u Nueva Sierra de Madrid. En lo cabalto de la sierra bi ha unas cuantas ermitas, entre las que destacan la ermita de Nuestra Sinyora de los Desamparaus y la ermita de Nuestra Sinyora d'Altomira, asinas como l'antigo monesterio de lo Disierto de Bolarque y lo castiello de Anguix.

 Referencias 

 Bibliografía 
 Julio Muñoz Jiménez, Concepción Sanz Herráiz: Guía Física de España. 5 Las Montañas. Alianza Editorial, 1995.

Altomira
Altomira
Altomira